Document ID: /roh_data/filtered/fineweb-2-filterrobots_roh.jsonl.gz/11761

En la votaziun decisiva haja Hamon fatg var 58% da las vuschs - ses concurrent l'anteriur schef da regenza Manuel Valls var 42%. Quests resultats provisorics annunzian ils organisaturs da las elecziuns preliminaras.
Hamon valeva suenter l’emprima runda da las elecziuns preliminaras avant in’emna sco favurit. Entant ha ses cuntracandidat da l’ala dretga da la partida Manuel Valls concedì sia terrada. La victoria saja clera, ha Valls ditg e gratulà a ses contrahent.
Davent dad uss è Benoît Hamon candidat da nossa famiglia politica.
Schanzas fitg intschertas
Benoît Hamon a 49 onns e vala sco politicher cun ina clera tendenza sanestra. El sa distanziescha radical da la politica dal president actuala François Hollande. Sias schanzas sin l'uffizi dal president franzos valan dentant sco pitschnas, favurits èn il conservativ François Fillon e la populista da la dretga Marine Le Pen.
RR novitads 21:00